ΜΑΘΗΜΑΤΙΚΑ – Εκπαιδευτικό υλικό εβδομάδας #4

Καλημέρα σε όλους!

Το υλικό αυτό σας δίνεται μέσω της ιστοσελίδας του σχολείου προκειμένου να έχετε όλοι πρόσβαση.

Όμως σας προτείνω να επισκεφτείτε το μάθημα των Μαθηματικών στην πλατφόρμα e class με τους κωδικούς σας! Εκεί θα βρείτε υλικό το οποίο θα ανανεώνεται καθημερινά σε ένα πιο όμορφο και διαδραστικό περιβάλλον!

Ας περάσουμε στο υλικό της εβδομάδας!

[5. ΓΝΩΡΙΜΙΑ ΜΕ ΤΑ ΣΧΗΜΑΤΑ](https://eclass.sch.gr/modules/units/?course=EEEEK7111&id=203642)

Αρχικά, παρακολουθείστε το βίντεο επιλέγοντας τον παρακάτω σύνδεσμο:

<https://www.youtube.com/watch?v=Etz9W16N08A>

Στη συνέχεια γράψτε με κεφαλαία γράμματα το όνομα του κάθε σχήματος στη δραστηριότητα που θα βρείτε επιλέγοντας τον παρακάτω σύνδεσμο:

<http://aesop.iep.edu.gr/node/7534/1973/#question9802>

Μπορείτε να ελέγξετε αν οι απαντήσεις που δώσατε είναι σωστές επιλέγοντας "έλεγχος απαντήσεων".

Τώρα μπορείτε να σχεδιάσετε τα γεωμετρικά σχήματα που σας ζητούνται στο φύλλο εργασίας επιλέγοντας τον παρακάτω σύνδεσμο:

<http://aesop.iep.edu.gr/sites/default/files/filla-ergasias/fyllo_ergasias_shimata.doc>

[6. ΒΑΣΙΚΑ ΓΕΩΜΕΤΡΙΚΑ ΣΧΗΜΑΤΑ](https://eclass.sch.gr/modules/units/?course=EEEEK7111&id=216442)

Έχοντας μελετήσει την προηγούμενη ενότητα, θα γνωρίσεις τα χαρακτηριστικά των βασικών γεωμετρικών σχημάτων, του τετραγώνου, του τριγώνου, του ορθογωνίου και του κύκλου!

Αρχικά θα επιλέξεις τον σύνδεσμο <http://aesop.iep.edu.gr/node/7534/1972> και θα ακολουθήσεις τις παρακάτω οδηγίες:

1. Θα ξεκινήσεις με τη δραστηριότητα "ΓΕΩΜΕΤΡΙΚΑ ΣΧΗΜΑΤΑ".

Εκεί με τις χρωματιστές γραμμές και καμπύλες που βλέπεις θα φτιάξεις ένα τετράγωνο, ένα ορθογώνιο, έναν κύκλο και ένα τρίγωνο.

2. Στη συνέχεια θα συνεχίσεις στη δραστηριότητα "ΒΑΣΙΚΑ ΓΕΩΜΕΤΡΙΚΑ ΣΧΗΜΑΤΑ". Πατώντας το γαλάζιο κύκλο που βρίσκεται σε κάθε σχήμα θα διαπιστώσεις αν έφτιαξες τα σωστά σχήματα στην προηγούμενη δραστηριότητα. Μελέτησε καλά τα σχήματα και προσπάθησε να σκεφτείς τι είναι αυτό που έχει το κάθε σχήμα και το κάνει να διαφέρει από τα υπόλοιπα.

3. Είναι η ώρα για την επόμενη δραστηριότητα με τίτλο "ΒΑΣΙΚΑ ΧΑΡΑΚΤΗΡΙΣΤΙΚΑ ΣΧΗΜΑΤΩΝ"!

Σκέφτεσαι ποιο είναι το σχήμα που ταιριάζει με τα χαρακτηριστικά που περιγράφει σε κάθε πρόταση. Τοποθετείς το όνομα του σχήματος στο σωστό γαλάζιο πλαίσιο. Στο τέλος ελέγχεις αν οι απαντήσεις που έδωσες είναι σωστές επιλέγοντας "ΕΛΕΓΧΟΣ ΑΠΑΝΤΗΣΕΩΝ"!

[7. ΠΑΙΧΝΙΔΙ ΜΝΗΜΗΣ ΚΑΙ ΔΡΑΣΤΗΡΙΟΤΗΤΕΣ ΜΕ ΣΧΗΜΑΤΑ](https://eclass.sch.gr/modules/units/?course=EEEEK7111&id=217353)

Ώρα για παιχνίδι!

Ξεκινάμε με παιχνίδι μνήμης. Πίσω από τις κάρτες κρύβονται σχήματα. Βρείτε τα όμοια σχήματα και κερδίστε!

Μπορείτε να παίξετε με το παιχνίδι όσες φορές θέλετε κάνοντας ανανέωση στη σελίδα!

Το παιχνίδι θα το βρείτε επιλέγοντας τον παρακάτω σύνδεσμο:

<http://aesop.iep.edu.gr/node/7534/1974>

Στη συνέχεια μπορείτε να κάνετε τη δεύτερη δραστηριότητα που θα βρείτε κάτω από το παιχνίδι μνήμης.

Εκεί, δείτε προσεκτικά τα σχήματα που εμφανίζονται στην οθόνη.

Σύρετε το όνομα του κάθε σχήματος στη σωστή θέση μέσα σε αυτά!

Όταν τελειώσετε ελέγξτε αν απαντήσατε σωστά επιλέγοντας "Έλεγχος απαντήσεων".

Τώρα, παρακολουθήστε το βίντεο που ακολουθεί και απαντήστε στις παρακάτω ερωτήσεις:

1. Ποια σχήματα δημιουργούν το σπίτι και πόσα είναι;

2. Ποια σχήματα δημιουργούν το δέντρο και πόσα είναι;

3. Ποια σχήματα δημιουργούν το ψάρι και πόσα είναι;

4. Ποια σχήματα δημιουργούν το λουλούδι και πόσα είναι;

5. Ποια σχήματα δημιουργούν το ρομπότ και πόσα είναι;

6. Ποια σχήματα δημιουργούν την πεταλούδα και πόσα είναι;

Θα βρείτε το βίντεο επιλέγοντας τον παρακάτω σύνδεσμο:

 <https://www.youtube.com/watch?v=oPf35-DPlUs>

[8. ΔΙΨΗΦΙΟΙ ΑΡΙΘΜΟΙ - ΜΟΝΑΔΕΣ, ΔΕΚΑΔΕΣ](https://eclass.sch.gr/modules/units/?course=EEEEK7111&id=276426)

Στην ενότητα αυτή θα μιλήσουμε για τους διψήφιους αριθμούς.

Οι διψήφιοι αριθμοί είναι οι αριθμοί που έχουν δύο ψηφία.

Ο πρώτος διψήφιος αριθμός είναι το 10, ο επόμενος είναι το 11.

Ο τελευταίος διψήφιος αριθμός είναι το 99, αφού ο επόμενος αριθμός είναι το 100 που έχει τρία ψηφία, άρα το 100 δεν είναι διψήφιος.

ΜΟΝΑΔΕΣ - ΔΕΚΑΔΕΣ

Οι διψήφιοι αριθμοί έχουν δύο ψηφία.

Ο αριθμός που βρίσκεται αριστερά εκπροσωπεί τις δεκάδες, ενώ ο αριθμός που βρίσκεται δεξιά εκπροσωπεί τις μονάδες.

Ας δούμε κάποια παραδείγματα και στη συνέχεια θα παρακολουθήσουμε ένα βίντεο.

1. Έστω ότι έχουμε τον αριθμό 10. Ο αριθμός 10 αναλύεται σε 1 δεκάδα και 0 μονάδες.

2. Ας παρατηρήσουμε τον αριθμό 34. Ο αριθμός 34 αναλύεται σε 3 δεκάδες και 4 μονάδες.

Έχοντας τα παραπάνω στο μυαλό σας, παρακολουθείστε το βίντεο με το παιχνίδι του ναυαγοσώστη που προσπαθεί να σώσει το ναυαγό επιλέγοντας το σύνδεσμο που ακολουθεί:

<https://www.youtube.com/watch?v=3LpLh-0VDRc>

Μετά το βίντεο, ακολουθεί μια δραστηριότητα με τον άβακα.

Θα δημιουργήσετε τους διψήφιους αριθμούς που σας ζητούνται βάζοντας πούλια στις ράβδους των δεκάδων και των μονάδων.

Έπειτα, μπορείτε να δημιουργήσετε όποιον διψήφιο αριθμό επιθυμείτε. Καλή διασκέδαση!

Θα βρείτε τη δραστηριότητα επιλέγοντας τον παρακάτω σύνδεσμο:

<http://photodentro.edu.gr/lor/r/8521/10588?locale=el>

Σας υπενθυμίζω ότι μέσω της πλατφόρμας e class έχετε τη δυνατότητα να επικοινωνήσετε μαζί μου μέσω της επιλογής των μηνυμάτων.

Σας συστήνω λοιπόν να επισκεφτείτε την πλατφόρμα e class και να συνδεθείτε με τους κωδικούς σας!